Държавен вестник, бр. 8, 2020 г., стр. 5

БРОЙ  8	
Д Ъ Р Ж А В Е Н  В Е С Т Н И К 	
СТР.  5  
СПОРАЗУМЕНИЕ
между правителството на Република Бълга-
рия и правителството на Хашемитско крал-
ство Йордания за взаимно освобождаване 
от изиск­ванията за притежаване на визи за 
краткосрочно пребиваване на притежателите 
на дипломатически и служебни паспорти
(Утвърдено с Решение № 712 от 28 ноември 
2019 г. на Министерския съвет. В сила от  
9 януари 2020 г.)
Правителството на Република България 
и правителството на Хашемитско кралство 
Йордания, наричани тук по-долу „Договаря-
щи страни“, 
желаейки да улеснят пътуванията на своите 
граждани, притежатели на валидни диплома-
тически и служебни паспорти, на територията 
на държавата на другата Договаряща страна, 
както и да укрепят приятелските отноше-
ния между двете държави, се споразумяха, 
както следва:
Член 1
Разпоредбите на това Споразумение ще 
се прилагат за притежателите на следните 
паспорти:
1. Дипломатически или служебен паспорт, 
издаден от правителството на Република 
България;
2. Дипломатически паспорт, издаден от 
правителството на Хашемитско кралство 
Йордания.
Член 2
1. Притежателите на валидни паспорти, 
изброени в чл. 1, ще бъдат освободени от 
изиск­ването за притежаване на виза за влиза-
не, пребиваване и напускане на територията 
на другата Договаряща страна.
2. Общата продължителност на пребивава-
нето по силата на т. 1 от този член не може 
да надвишава деветдесет (90) дни в рамките 
на всеки период от сто и осемдесет (180) дни.
3. Всяко пребиваване, надвишаващо перио­
да по т. 2 от този член, ще се осъществява 
при спазване изискванията, предвидени в 
местното законодателство.
Член 3
Притежателите на валидни паспорти, из-
броени в чл. 1, не трябва да се занимават с 
никаква платена дейност по време на престоя си 
на територията на другата Договаряща страна.
Член 4
Притежателите на валидни паспорти, 
изброени в чл. 1, ще влизат, преминават 
транзит или ще напускат територията на 
другата Договаряща страна през граничните 
контролно-пропускателни пунктове, отворени 
за международно преминаване на пътници.
Член 5
Притежателите на валидни паспорти, 
изброени в чл. 1, са длъжни по време на 
пребиваването си да съблюдават местното 
законодателство, което е в сила на територията 
на другата Договаряща страна.
Член 6
Паспортите, изброени в чл. 1, трябва да 
бъдат валидни още най-малко шест (6) месеца 
след датата на влизането на територията на 
другата Договаряща страна.
Член 7
Това Споразумение не засяга правото на 
компетентните органи на всяка от Договаря-
щите страни да откажат влизане, да намалят 
периода на пребиваване или да го прекратят 
в съответствие с националното или между-
народното право. Другата Договаряща страна 
следва да бъде незабавно уведомена писмено, 
по дипломатически път, за такова действие 
спрямо нейни граждани.
Член 8
В случай на изгубване, кражба, повреждане 
или изтичане срока на валидност на който и 
да е от паспортите, изброени в чл. 1, по време 
на пребиваването на територията на другата 
Страна съгласно чл. 2, пар. 2, дипломати-
ческото представителство или консулската 
служба на държавата, чийто гражданин е 
притежателят на паспорта, е длъжно да му 
издаде документи за пътуване, които да му 
позволят да напусне територията на другата 
Договаряща страна. Дипломатическото пред-
ставителство или консулската служба е длъжно 
незабавно да уведомява другата Договаряща 
страна по дипломатически път за настъпването 
на всякакви такива обстоятелства.
Член 9
1. Страните ще си разменят образци на пас-
портите, изброени в чл. 1, по дип­ломатически 
път, в срок от 30 (тридесет) дни след влизането 
в сила на това Споразумение.
2. При всяка промяна в образците на пас-
портите, разменени в съответствие с пap. 1 
на този член, Договарящите страни се задъл-
жават да разменят образци от променените 
паспорти по дипломатически път в срок от 
15 (петнадесет) дни преди датата на влизане 
в сила на промените.
3. Всяка Договаряща страна е длъжна да 
уведоми по дипломатически път другата До-
говаряща страна за промени в националното 
си законодателство, касаещи реда и условията 
за издаване, както и кръга на притежателите 
на изброените в чл. 1 паспорти, в срок от 30 
(тридесет) дни от датата на влизането в сила 
на тези промени.
Член 10
Това Споразумение може да бъде променяно 
писмено, по взаимно съгласие на Договарящи-
те страни. Всяко подобно изменение ще влезе 
в сила по реда на чл. 13 и ще представлява 
неразделна част от настоящото Споразумение.